**THIRRJE PËR SHPREHJE TË INTERESIT PËR VLERËSUES**

Ministria e Integrimeve Evropiane e Republikës së Serbisë, si autoritet kontraktues në bashkëpunim me Ministrinë e vetëqeverisjes lokale të Republikës së Maqedonisë së Veriut si strukturë operative e MK, shpall Thirrjen për Shprehje të Interesit për vlerësimin e projekt propozimeve të pranuara. në kuadër të :

***Thirrja e dytë për projekt propozime të Programit të Bashkëpunimit Ndërkufitar Serbi - Maqedonia e Veriut 2016-2020 nga Instrumenti për Asistencën e Para-Aderimit (IPA II), alokimet për 2018, 2019 dhe 2020 (referenca: EuropeAid / 173818 / ID / ACT / MULTI)***

Kandidatët e mundshëm duhet të plotësojnë kërkesat minimale të mëposhtme:

Kualifikimet dhe aftësitë:

* Diplomë universitare
* Njohuri të shkëlqyera të gjuhës angleze
* Aftesi kompjuterike
* Aftësi të mira analitike dhe shkrimore
* Përvojë në përgatitjen e raporteve.

Përvoja e përgjithshme profesionale:

* Ekspertët duhet të kenë të paktën 9 vjet përvojë pune të përgjithshme

Përvoja specifike profesionale:

* Të paktën 6, mundësisht 10 vjet përvojë pune përkatëse në një ose më shumë fusha që lidhen me prioritetet tematike të thirrjes (promovimi i punësimit, lëvizshmëria e punës dhe përfshirja ndërkufitare sociale dhe kulturore dhe/ose promovimi i turizmit, trashëgimia kulturore dhe natyrore;
* Të paktën 2 vjet përvojë pune në menaxhimin, mbikëqyrjen ose hartimin e programeve dhe/ose projekteve

• Përvoja e mëparshme në vlerësimin e projekt-propozimeve për programe dhe projekte të financuara nga BE-ja ose donatorë të tjerë në Ballkanin Perëndimor dhe thirrjet përkatëse për propozime do të konsiderohen si avantazh;

* Njohja e gjuhëve lokale do të konsiderohet përparësi.

Gatishmëria për të udhëtuar në Beograd, Serbi në rast se kërkohet.

Qëllimi i kësaj thirrje për shprehje interesi është formimi i listës së kandidatëve të interesuar.

Pasi të jetë përpiluar lista, autoriteti kontraktues do të përzgjedhë dhe ftojë kandidatët e kualifikuar për të marrë pjesë në fazën e dytë të përzgjedhjes – testim me shkrim dhe intervistë. Kushtet për pjesëmarrjen e mëtejshme dhe përzgjedhjen e kandidatëve të suksesshëm përcaktohen në dokumentin e detajuar "Kushtet për punën e ekspertëve ("vlerësuesit") të cilët do të ndihmojnë në vlerësimin e aplikimeve për grante të marra sipas thirrjes për propozime" **(referenca: EuropeAid / 173818 / ID / ACT / MULTI) ”**

Nëse jeni të interesuar të merrni pjesë në thirrjen për shprehje interesi, ju lutemi dërgoni një e-mail në kutinë postare funksionale të Sektorit të Programeve për bashkëpunim ndërkufitar dhe transnacional dhe bashkëpunim me autoritetet dhe organizatat lokale dhe rajonale për përdorim më efikas të fondeve e Ministrisë së Integrimeve Evropiane të Republikës së Serbisë: [cbc@mei.gov.rs](file:///C:\Users\Brankica.Ristovska\AppData\Local\Temp\Temp1_ASESORI%20VEST%202nd%20CfP%2015%2003%202022.zip\ASESORI%20VEST%202nd%20CfP%2015%2003%202022\cbc@mei.gov.rs) me CV në formatin e përcaktuar në anglisht dhe letër motivuese të bashkangjitur.

Në dërgesën e e-mail, ju lutemi të jepni referencën e mëposhtme:**:"Cross-border Cooperation Programme Serbia – North Macedonia - Expression of interest (reference: EuropeAid/173818/ID/ACT/Multi)".**

Lista do të përfshijë të gjithë të interesuarit që kanë dorëzuar dokumentet e mësipërme deri në **orën 15:00 CET**, me datë **05/04/2022.**

N.B. Përfshirja e kandidatit/es ne listë nuk e detyron autoritetin kontraktor që të ftojë kandidatin e mundshëm për të marrë pjesë në trajnimet pas përzgjedhjes dhe intervistës.